इज्तिमाई शादियों की तैयारियों के लिए शुरू किया कार्यालय
ऑल मुस्लिम जमात इज्तिमाई शादियों के कार्यक्रम के संचालन व सुविधा के लिए कार्यालय का विधिवत शुभारंभ सुगन चौराहा सदर बाजार में करीम काम्पलेक्स में हुआ।
कार्यालय का आरंभ शहर काजी नूर उल्ला युसूफ जई के मुख्य आतिथ्य में जिला हज कमेटी के अध्यक्ष मोहम्मद आबिद खान की अध्यक्षता में तथा जिला वक्फ कमेटी गुना के उपाध्यक्ष हाजी सगीर अहमद के विशेष आतिथ्य में हुआ। अभा ऑल मुस्लिम जमात इज्तिमाई शादियां कमेटी के सचिव चौधरी शाकिर राईन ने बताया इज्तिमाई शादियों के लिए पंजीयन कार्य शुरू कर दिया गया है। जिन जोड़ों के रजिस्ट्रेशन कराना है वह रजिस्ट्रेशन करवाना शुरू कर दें। मुख्यमंत्री निकाह योजना के तहत जिन व्यक्तियों को जानकारी हासिल करना हो वह कार्यालय संपर्क कर सकते हैं।
इस दौरान ताहिर खान, शरीफ खान, शाने इस्लाम राईन, फिरोज आलम, आरिफ अली, मुख्तियार मिर्जा, जहीरउद्दीन काजी, सिराजुद्दीन, बबलू पठान, मुईन पठान, हाजी रफत खान, शमीम खान सहित अन्य शामिल थे।
hin_Deva hin_Deva hin_Deva mai_Deva